KOMMISSIONENS GENNEMFØRELSESAFGØRELSE

af 25. juli 2011

vedrørende afslutning af regnskaberne fra Bulgarien og Rumænien over udgifter finansieret under det særlige tiltrædelsesprogram vedrørende landbrug og udvikling af landdistrikter (Sapard) i 2008

(meddelt under nummer K(2011) 5183)

(Kun den bulgarske og den rumænske udgave er autentiske)

(2011/463/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1268/1999 af 21. juni 1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden (1),

under henvisning til Kommissionens forordning (EF) nr. 2222/2000 af 7. juni 2000 om finansielle gennemførelsesbestemmelser til Rådets forordning (EF) nr. 1268/1999 om fællesskabsstøtte til førtiltrædelsesforanstaltninger inden for landbrug og udvikling af landdistrikter i ansøgerlandene i Central- og Østeuropa i førtiltrædelsesperioden (2), særlig artikel 13,

under henvisning til den flerårige finansieringsaftale, der blev indgået med Bulgarien den 18. december 2000, særlig afsnit A, artikel 11, i bilaget hertil,

under henvisning til den flerårige finansieringsaftale, der blev indgået med Rumænien den 2. februar 2001, særlig afsnit A, artikel 11, i bilaget hertil,

under henvisning til Kommissionens forordning (EF) nr. 248/2007 af 8. marts 2007 om foranstaltninger vedrørende de flerårige finansieringsaftaler og årlige finansieringsaftaler, der er indgået i henhold til Sapard-programmet, og om overgangen fra Sapard til udvikling af landdistrikter (3) sammenholdt med den flerårige finansieringsaftale som omhandlet i bilag II, punkt 1, i nævnte forordning, særlig afsnit A, artikel 11, i bilaget hertil,

efter høring af Fondskomitéen og

ud fra følgende betragtninger:

Kommissionen, der handler på vegne af Den Europæiske Union, har indgået flerårige finansieringsaftaler (MAFA'er) om de tekniske, juridiske og administrative regler for gennemførelsen af det særlige tiltrædelsesprogram for landbrug og udvikling af landdistrikter (Sapard) med Bulgarien og Rumænien.

Ifølge afsnit A, artikel 11, i bilaget til MAFA'erne skal regnskabsafslutningen godkendes ved en afgørelse vedtaget af Kommissionen. Denne bestemmelse gælder fortsat for Bulgarien og Rumænien i medfør af forordning (EF) nr. 248/2007.

De frister, som modtagerlandene havde til at indsende de nødvendige dokumenter til Kommissionen, er udløbet.

Som følge af Bulgariens forsinkede indgivelse af årsregnskabet i henhold til artikel 5, stk. 2, i den flerårige finansieringsaftale og den nationale anvisningsberettigedes ugyldiggørelse heraf, fordi der var identificeret betydelige mangler i kontrolmekanismerne for offentlige foranstaltninger, og de endnu ikke afsluttede yderligere undersøgelser fra det attesterende organ, og som følge af Rumæniens overskridelse af indgivelsesfristen for forelæggelse af årsregnskaberne og den endnu ikke afsluttede gennemgang af de supplerende oplysninger, som landet var blevet anmodet om, besluttede Kommissionen ved beslutning K(2009) 7496 af 30. september 2009 ikke at afslutte regnskaberne fra Sapard-kontorerne beliggende på Bulgariens og Rumæniens område med hensyn til udgifter, der vedrører regnskabsåret 2008.

Denne afgørelse vedtages på grundlag af regnskabsoplysninger. Den er ikke til hinder for, at Kommissionen senere kan beslutte at udelukke udgifter fra EU-finansiering, som ikke er opstået i overensstemmelse med forordning (EF) nr. 2222/2000 —

VEDTAGET DENNE AFGØRELSE:

Artikel 1

Regnskaberne fra Sapard-kontorerne beliggende i Bulgariens og Rumæniens område, som vedrører udgifter, der blev finansieret over Den Europæiske Unions almindelige budget i 2008, afsluttes hermed.

Artikel 2

Udgifter og midler modtaget fra EU i regnskabsåret 2008 og opgjort pr. 31. december 2008 og aktiver indehavet af disse modtagerlande på vegne af EU pr. 31. december 2008, som skal afsluttes ved denne afgørelse, er anført i bilaget.

Artikel 3

Denne afgørelse er rettet til Republikken Bulgarien og Rumænien.

(1) EFT L 161 af 26.6.1999, s. 87.

(2) EFT L 253 af 7.10.2000, s. 5.

(3) EUT L 69 af 9.3.2007, s. 5.

BILAG

Udgifter og midler modtaget fra EU for regnskabsåret 2008 (alle beløb i euro) som angivet pr. 31. december 2008

Modtagerland Opgørelse D2 EU-bidrag Regnskabsår 2008 EU-bidrag afsluttet med denne afgørelse EU-bidrag udskilt med denne afgørelse I alt b + c Tilpasninger Midler modtaget fra EU (D1) (1) Difference, der skal inddrives eller betales Regnskabsåret 2008 (4) a b c d e f g = d – e – f Bulgarien 37 922 598,86 37 922 598,86 0,00 37 922 598,86 –41 835,28 (2) 37 964 434,08 0,06 Rumænien 187 238 127,96 187 238 127,96 0,00 187 238 127,96 1 052 775,38 (3) 186 185 352,56 0,02





Aktiver, som modtagerlandene lå inde med på vegne af EU (alle beløb i euro) pr. 31. december 2008

Modtagerland EUROKONTO balance afsluttet med denne afgørelse EUROKONTO balance udskilt med denne afgørelse FORDRINGER afsluttet med denne afgørelse (5) FORDRINGER udskilt med denne afgørelse h i Bulgarien 6 444,77 0,00 13 010 656,38 0,00 Rumænien 1 435 029,16 0,00 4 532 369,26 0,00

(1) Beløb godtgjort af Kommissionen i 2008 og 2009 for udgifter anmeldt i 2008.

(2) Udgift fratrukket på initiativ af den bulgarske nationale anvisningsberettigede fra opgørelse D2 for 2008 og D1 38 for 2009; det angår et projekt, som følges af OLAF, og hvor der blev konstateret en uregelmæssighed i april 2009.

(3) De 1 052 775,38 EUR er summen af et beløb på 1 049 233,75 EUR, som udgør de tilpasninger, som Kommissionen har foretaget på grundlag af de ikke støtteberettigede udgifter, som var anmeldt af de rumænske myndigheder (D1 37), efter endnu en verifikation foretaget i forbindelse med gennemførelsen af handlingsplanen, og et beløb på 3 541,63 EUR, som udgør de korrektioner, som de rumænske myndigheder foretog for alle D1-opgørelser i 2008 (D1 34 og D1 35).

(4) Disse forskelle skyldes to afrundinger.

(5) I beløbene er der ikke indregnet renter på gælden.